OŠ Rogoznica

Rogoznica

Ante Starčevića bb

22 203 Rogoznica

Tel: 022 558 083

Fax: 002 558 429

**Foto-natječaj «U kamenu upisana prošlost»**

Kako se naša škola rado upušta u istraživanje Rogoznice i njene bliže okolice, a s ciljem osvješćivanja i produbljivanja ljubavi za kraj u kojem živimo, njegovu kulturnu baštinu, njegove specifičnosti i raznolikosti, odlučili smo se, u okviru predmeta Povijest i Likovna kultura, organizirati foto – natječaj «U kamenu upisana prošlost» u kojem će upravo te značajke doći do izražaja.

**Propozicije natječaja:**

U natječaju mogu sudjelovati svi učenici od 5. do 8. razreda., s najviše dva rada po učeniku.

**Tehnika:** crno-bijela fotografija (uslikana digitalnim fotoaparatom ili mobitelom)

**Tema:** u kamenu upisana prošlost

**Motivi:** natpisi u kamenu (na nadvratnicima kapela, kapelica, crkava,...),

simboli uklesani u kamenim zidovima, na nadvratnicima i portalima lokalnih crkava, grbovi isklesani na kućama ili crkvama, reljefi, stepeništa, prozori na starim kamenim kućama, stare kamene ulice i volti, zanimljive povijesne građevine i detalji s istih, stari nadgrobni spomenici i sl.

Fotografije je dopušteno minimalno doraditi u nekom od računalnih programa za obradu fotografije (Picassa, PhotoScape, Photoshop...) s ciljem da se napravi konverzija u crno-bijelu fotografiju, istakne kontrast na fotografiji, izrežu nepotrebni dijelovi ili da se fotografija izravna, osobito ako se vidi obzor koji je nakrivljen. Veličina fotografije nije važna, osim da bude u **jpeg** formatu . Svi radovi koji budu ispunjavali uvjete za sudjelovanje na natječaju bit će isprintani unutar formata A4 i izloženi u holu škole tijekom Dana škole. Prva tri najbolja rada bit će nagrađena.

Radove treba poslati najkasnije do 05. 05. 2017. u digitalnom obliku na e-mail adresu: **paola.dobardan@gmail.com**. Za sva pitanja vezana za izvedbu i obradu fotografije slobodno se obratite učiteljici likovne kulture, Paoli Glavurtić, osobno ili putem e-maila. Želimo vam puno nadahnuća i uspjeha uz poznati fotografski pozdrav: **dobro vam svjetlo**!